**Van még esély a pótfelvételi után is**

**Idén több mint 100 000 diák jelentkezett felsőoktatási intézménybe, közülük 33 ezer azonban nem jutott be egyetemre vagy főiskolára. Ők a fellebbezés és a pótfelvételi eredményeiben bízhattak egészen augusztus végéig, akiknek azonban így sem sikerült bebiztosítaniuk helyeiket az őszi félévre, még mindig beiratkozhatnak külföldi, de itthon végezhető főiskolai képzésekre.**

Szeptembertől 72 000 diák kezdheti meg tanulmányait a magyar főiskolák vagy egyetemek egyikén, több mint 33 ezer diák sorsa pedig a most lezárult pótfelvételi időszak alatt dőlt el. Az utolsó hajrában 308 diák jutott még be a BKF-re, így szeptembertől a hagyományos és pótfelvételi adatok szerint 1465 diák tanul majd tovább. A legnagyobb magánfőiskolán a turizmus szak volt idén a legnépszerűbb képzés, ahová az általános felvételi eljárás keretében 187-en, a pótfelvételi eljárás során pedig 55-en nyertek felvételt.

Azoknak sem kell elkeseredniük, akik valamiért nem jutottak át a felvételi rostán vagy most gondolkodtak csak el a továbbtanuláson. Van 280 pont alatt is és emelt szintű érettségi nélkül is lehetőség elkezdeni a félévet, például a BKF és a CECOS London College együttműködésében kínált alapképzésére még jelentkezhetnek azok a diákok, akik nem jutottak be hazai egyetemre vagy főiskolára. Az 1998-ban alapított londoni magánintézmény az üzleti tudományok területén kínál képzéseket, a Budapesti Kommunikációs és Üzleti Főiskolával közös képzésére még szeptember 7-ig lehet jelentkezni.

**További információ:**

**A Budapesti Kommunikációs és Üzleti Főiskoláról:**

A Budapesti Kommunikációs és Üzleti Főiskola Magyarország legnagyobb magánkézben lévő főiskolája. Az intézményben 2 karon, 4 fő képzési területen – kommunikáció, üzlet, turizmus és művészet – folyik képzés, alap- és mesterfokon, illetve másoddiplomás képzési szinten. A főiskolának jelenleg közel 7000 hallgatója van, akik 2011-től már nemcsak a fővárosban, hanem Hódmezővásárhelyen, a BKF Regionális Tudásközpontjában is részt vehetnek az oktatásban. A BKF 91 külföldi intézménnyel tart fent partneri kapcsolatot 27 országban több mint 300 ösztöndíjas helyet kínálva – többek között Egyesült Királysággal, az Egyesült Államokkal, illetve Kínával is. Képességfejlesztő tréningrendszere egyedülálló itthon. Az intézmény 2001 óta meghatározó és folyamatosan növekvő szereplője a hazai felsőoktatásnak. Tevékenysége elismeréseként 2011-ben és 2012-ben is elnyerte a Superbrands védjegyet.

[**www.bkf.hu**](http://www.bkf.hu)

A CECOS képzésről:

**[www.bkf.hu/tovabbtanulok](http://bkf.hu/felveteli/251/hogyan-lehetsz-foiskolas-ha-nincs-280-pontod-vagy-emelt-szintu-erettsegid.html)**